கேள்வி: வாதி ஹடாத் - துவக்ககால வாழ்க்கையும் கல்வியும் என்பது என்ன?
பதில்: ஹடாத் 1927 இல் சேப்பாத் நகரில் பாலஸ்தீனிய கிறிஸ்தவக் (கிரேக்க மரபுவழி) குடும்பத்தில் பிறந்தார். 1948 அரபு-இஸ்ரேல் போரின் போது இவரது வீடு அழிக்கப்பட்டது, இவர் பாலஸ்தீனிய அகதியாக லெபனான் சென்றார். இவர் பெய்ரூட் அமெரிக்க பல்கலைக்கழகத்தில் மருத்துவத்தில் பட்டம் பெற்றார். அங்கு மருத்துவ மாணவராக இருந்த அவர் சக பாலஸ்தீனிய அகதியான ஜோர்ஜ் ஹபாஷ் சந்தித்தார். இஸ்ரேல் அழித்து உலகின் அரபு நாடுகளை ஒன்றிணைக்க முயன்ற அனைத்து-அரபியர்களின் அரசியல் அமைப்பான அரபு தேசியவாத இயக்கத்தை (ஏ.என்.எம்) உருவாக்க உதவினார். பட்டம் பெற்ற பிறகு, இவர் ஹபாஷுடன் ஜோர்தான், அம்மான் இடம் பெயர்ந்தார். அங்கு இவர்கள் மருத்துவப் பணியில் ஈடுப்பட்டனர். இவர் 1956 இல் பாலஸ்தீன அகதிகளுக்கான ஐக்கிய நாடுகளின் நிவாரணப் பணி முகமையுடன் பணிபுரிந்தார். ஆனால் இவரது தேசியவாத நடவடிக்கைகள் காரணமாக அடுத்த ஆண்டில் ஜோர்டானிய அதிகாரிகளால் கைது செய்யப்பட்டார். 1961 இல், இவர் சிரியாவுக்குத் தப்பிச் சென்றார். 1963 முதல், ஹடாத் இஸ்ரேலுக்கு எதிரான ஆயுதப் போராட்டத்தின் ஆதரவாளராக மாறினார். மேலும் ஏ.என்.எம்ஐ இராணுவமயமாக்குவதில் வெற்றி பெற்றார்.